CELEX: 32010R0380
Language: da
Date: 2010-04-30 00:00:00
Title: Kommissionens forordning (EU) nr. 380/2010 af 30. april 2010 om tarifering af varer i den kombinerede nomenklatur

5.5.2010   
            
            
               DA
            
            
               Den Europæiske Unions Tidende
            
            
               L 112/4
            
         KOMMISSIONENS FORORDNING (EU) Nr. 380/2010
   af 30. april 2010
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. april 2010.
      
         
            For Kommissionen På formandens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Tabletter af vægt 1 772 mg, i detailsalgspakninger, hvor hver tablet indeholder (i vægtprocent):
                  
                              —
                           
                           
                              calciumcarbonat (svarende til 630 mg calcium)
                           
                           
                              88,9
                           
                        
                              —
                           
                           
                              stivelse
                           
                           
                              3,5
                           
                        
                              —
                           
                           
                              hydroxypropylmethylcellulose
                           
                           
                              2,7
                           
                        
                              —
                           
                           
                              crospovidon
                           
                           
                              1,9
                           
                        
                              —
                           
                           
                              maltodextrin
                           
                           
                              1,3
                           
                        
                              —
                           
                           
                              mineralolie
                           
                           
                              1,2.
                           
                        Hver tablet indeholder desuden 7 μg = 284 IE (internationale enheder) vitamin D3 (cholecalciferol). Andre stoffer er tilstede i mængder på under 1,0 vægtprocent.
                  Den anbefalede daglige dosis, der er angivet på etiketten, er én tablet om dagen.
                  Ifølge oplysningerne på etiketten anvendes produktet som forebyggende behandling mod fx osteoporose og til at styrke knoglerne.
               
               
                  2106 90 92
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 til kapitel 28, supplerende bestemmelse 1 til kapitel 30 og teksten til KN-kode 2106, 2106 90 og 2106 90 92.
                  Da produktet indeholder stoffer, som ikke er omfattet af bestemmelse 1 a), d) eller e), til kapitel 28, er produktet udelukket fra dette kapitel.
                  Mængden af indtagne mineraler eller vitaminer (calcium og vitamin D3) jf. den anbefalede daglige dosis på etiketten er ikke væsentligt højere end den anbefalede daglige dosis, der skal sikre almindelig sundhed eller velbefindende. Produktet opfylder derfor ikke betingelserne i supplerende bestemmelse 1 til kapitel 30, sidste stykke, og det kan derfor ikke tariferes under pos. 3004 (se også forklarende bemærkninger til KN, kap. 30, supplerende bestemmelse 1, nr. 3).
                  Produktet tariferes derfor på grund af sine karakteristika som en fødevaretilberedning i pos. 2106.